Source: http://docplayer.fi/1120407-Seksuaaliterveyden-edistamisesta-on-julkaistu-viime.html
Timestamp: 2017-09-24 10:58:12+00:00
Document Index: 676089

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ']

Seksuaaliterveyden edistämisestä on julkaistu viime - PDF
Seksuaaliterveyden edistämisestä on julkaistu viime
Download "Seksuaaliterveyden edistämisestä on julkaistu viime"
1 Terveydenhuoltotutkimus Tuire Sannisto, Kari Mattila, Elise Kosunen Raskauden ehkäisyneuvonta terveyskeskuksissa Kyselytutkimus TAYS:n erityisvastuualueella Lähtökohdat Raskauden ehkäisyneuvonnan järjestämistavoista terveyskeskuksissa ei ole ollut käytettävissä ajankohtaista tietoa. Tutkimuksen tarkoituksena oli selvittää terveyskeskusten ehkäisypalvelujen nykytilaa. Menetelmät TAYS:n erityisvastuualueen terveyskeskuksissa (n = 63) toteutettiin syksyllä 2005 sähköpostikysely. Lomakkeet suunnattiin johtaville lääkäreille (vastausprosentti 78), hoitotyön johtajille (95 %) sekä 122:lle ehkäisyneuvontatyötä tekevälle lääkärille (69 %) ja 128 hoitajalle (92 %). Aineistoon kertyi 72 lääkärin ja 100 hoitajan vastaukset, jotka edustavat yhteensä 105 toimipaikkaa. Tulokset Ehkäisyneuvontapalvelut oli terveyskeskuksissa järjestetty vaihtelevin tavoin, yleensä neuvolatyönä (83 %) ja tavallisimmin äitiysneuvolatyöhön yhdistettynä (n = 34, 54 %). Ehkäisyneuvontaa oli 11 terveyskeskuksessa tarjolla ensisijaisesti lääkärin ajanvarausvastaanotolla. Hoitajan vastaanotolle pääsi 52 %:ssa toimipaikoista viimeistään kolmessa päivässä. Lääkärin vastaanotolle odotusajat olivat selvästi pidempiä. Ehkäisyvälineiden ilmaisjakelukäytännöt vaihtelivat toimipaikkojen välillä. Ehkäisyneuvonnan kehittämisen vastuuhenkilö puuttui kolmasosasta terveyskeskuksia. Päätelmät Ehkäisyneuvonnan järjestämistavat ovat vaihtelevia. Palveluihin pääsyssä on puutteita. Jotta tasa-arvo palveluissa toteutuisi, tulisi panostaa ehkäisyneuvonnan kehittämiseen ja johtamiseen. Seksuaaliterveyden edistämisestä on julkaistu viime vuosina useita strategioita ja suosituksia (1,2,3,4). Maailman terveysjärjestön (WHO) Euroopan alueen seksuaali- ja lisääntymisterveyden strategia (1) antaa yleisiä suosituksia palvelujen järjestämisestä, laadusta, arvioinnista ja henkilökunnan koulutuksesta. Perusterveydenhuollon asema nähdään tärkeänä. Laadukkaiden seksuaaliterveyspalvelujen keskeisiä piirteitä ovat palvelujen helppo saatavuus, kokonaisvaltaisuus, hyvä tekninen laatu, asiakkaan mahdollisuus tiedonsaantiin sekä hyvä vuorovaikutus asiakkaan ja terveydenhuollon ammattihenkilöiden välillä (5). Raskauden ehkäisypalvelut ovat seksuaaliterveyspalvelujen ydinsisältöä. Niitä koskevia suosituksia sisältyy edellä mainittuihin asiakirjoihin. WHO on laatinut suosituksia ehkäisymenetelmien käytöstä ja menetelmien aloittamiseen liittyvistä tutkimuksista ja käyttäjien seurannasta (6,7). Suomessa viimeisimmät valtakunnalliset ohjeet raskauden ehkäisypalvelujen järjestämisestä ovat vuodelta 1982 (8). Sen jälkeen on julkaistu vain Käypä hoito -ohjeet raskauden keskeytyksen hoidosta (9) ja jälkiehkäisystä (10). Ehkäisyneuvontaan ei ole annettu suosituksia henkilöstön mitoituksesta, toisin kuin äitiys- ja lastenneuvolatyöhön tai koulu- ja opiskeluterveydenhuoltoon (11,12,13,14). Neljännes vuotiaiden naisten lääkärissäkäynneistä on arvioitu tehtävän raskauden ehkäisyn takia ja näistä suuri osa toteutuu terveyskeskuksissa (15). Terveyskeskuksissa on toteutettu maksutonta ehkäisyneuvontaa vuodesta 1972 kansanterveyslakiin perustuen. Työ oli tuloksellista kahden ensimmäisen vuosikymmenen ajan raskaudenkeskeytyslukujen perusteella arvioituna. Myönteinen kehitys pysähtyi 1990-luvun puolivälissä. Erityisesti alle 25-vuotiaiden keskeytysluvut alkoivat kasvaa (16). Hiljattain synnyttäneiden naisten raskauden keskeytysten lisääntyminen viittaa ongelmiin ehkäisyneuvonnan toteutuksessa (17). 2185
2 Kuvio 1. Kaavio toteutetuista kyselyistä (n = lähetettyjen kyselyjen määrä) ja vastaajien selvittämisestä sekä vastausmäärät ja -prosentit. Taulukko 1. Tutkimuksessa mukana olevat toimipaikat TAYS:n erityisvastuualueen terveyskeskuksissa. Toimipaikat n Toimipaikat, joista saatiin vastaus lääkäriltä hoitajalta lääkäriltä ja/ (n = 72) 2 (n = 100) 3 tai hoitajalta Suuret kaupungit (n = 3) Muut kunnat (n = 104) Yhteensä Tampere, Lahti, Hämeenlinna. 2 Neljä lääkäriä teki ehkäisyneuvontatyötä useammassa kuin yhdessä terveyskeskuksen toimipaikassa. 3 Yksi hoitaja teki ehkäisyneuvontatyötä kahdessa terveyskeskuksen toimipaikassa. Terveyskeskusten ehkäisyneuvontapalvelujen nykytilasta on hyvin niukasti tietoa. Valtakunnallisten tilastojen mukaan perhesuunnittelukäynnit ovat vähentyneet vuodesta 1997 (18), mutta tilastoinnin luotettavuutta ei tiedetä. Viimeisimmät tutkimukset aiheesta on tehty 1990-luvun puolivälissä (19,20). Yhteiskunnallisten ja terveydenhuollon muutosten (talouslama, valtionosuusjärjestelmän purkaminen, väestövastuuseen siirtyminen, lääkärivaje) on arveltu heikentäneen erityisesti ehkäisevän terveydenhuollon kehitystä. Kouluterveydenhuollon palvelujen ja siten kouluterveydenhuollon tarjoamien seksuaaliterveyspalvelujen ja -kasvatuksen tiedetään olleen supistusten kohteena (18,21,22). Samanlaisia arveluja on julkisuudessa esitetty myös raskauden ehkäisypalvelujen tilanteesta. Tämän tutkimuksen tavoitteena oli kuvata, miten ehkäisyneuvontapalvelut järjestetään terveyskeskuksissa. Kysymystä lähestyttiin sekä terveyskeskusorganisaation että ehkäisyneuvontatyötä toteuttavien toimipaikkojen näkökulmasta. Terveyskeskusten johdolle (johtaville lääkäreille ja hoitotyön johtajille) suunnatuilla kyselyillä tutkittiin ehkäisyneuvonnan järjestämistapaa, henkilöstön koulutusta ja kehittämisvastuuta. Terveyskeskusten eri toimipaikoissa raskauden ehkäisyneuvontatyötä tekeville lääkäreille ja hoitajille osoitetuilla kyselyillä tutkittiin työntekijöiden koulutustaustaa, työnkuvaa, jonotusaikoja ehkäisyneuvontaan ja vastaanottokäynnin kestoa, ehkäisyvälineiden ilmaisjakelua sekä ehkäisyneuvontatyön ohjeistusta ja kirjaamista. Artikkelissa käytetään jatkossa termejä ehkäisyneuvonta ja -neuvola synonyymeina perhesuunnitteluneuvonnalle ja -neuvolalle. Aineisto ja menetelmät Tutkimus toteutettiin osana Suomen Akatemian rahoittamaa Perusterveydenhuollon tutkimuskonsortion (PERTTU) hanketta. Aineisto kerättiin syksyllä 2005 terveyskeskusten työntekijöille henkilökohtaisesti suunnatuilla sähköpostikyselyillä (Webropol Real Time Analyzer, Webropol Oy). Tarvittaessa kyselyyn saattoi vastata myös paperilomakkeella. Kysely tehtiin kaikille Tampereen yliopistollisen sairaalan erityisvastuualueen terveyskeskuksille (n = 63), jotka vastasivat yhteensä 107 kunnan perusterveydenhuollon palveluista. Aluksi tehtiin esikartoitus Sisä-Suomen ja Pohjanmaan terveyskeskusten koulutusvastaavien verkoston avulla. Näin oli mahdollista kohdentaa kysely ehkäisyneuvontatyöhön parhaiten perehtyneille työntekijöille kussakin terveyskeskuksessa (kuvio 1). Kyselylomakkeet laadittiin erikseen kaikille neljälle kuviossa 1 mainitulle vastaajaryhmälle. Lomakkeet sisälsivät strukturoituja, puolistrukturoituja ja avoimia kysymyksiä. Lääkäreille ja hoitajille suunnatut kyselylomakkeet testattiin tutkimusalueen ulkopuolisilla ehkäisyneuvolatyötä tekevillä koevastaajilla (n = 12 ja n = 8). Lomakkeet käännätettiin ruotsiksi ja lähetettiin suomenkielisten versioiden ohella kaksi- ja ruotsinkielisiin terveyskeskuksiin. Vastaamattomille lähetettiin kahdesti uusintakysely. Johtaville lääkäreille ja hoitotyön johtajille lähetettiin kuhunkin terveyskeskukseen molemmille yksi lomake. Lääkäreille ja hoitajille lähetettiin lomakkeet kuntakohtaisesti. Kyselylomakkeet lähetettiin useammalle lääkärille ja hoitajalle kunnassa, jos ehkäisyneuvontaa toteutettiin useammassa toimipaikassa. Kahteen pienimpään, alle asukkaan kuntaan sekä kuntaan, jossa ei tutkimushetkellä työskennellyt yhtään lääkäriä, ei lähetetty kyselyjä lääkärille ja hoitajalle. Kaikki kolme olivat terveyskeskuskuntayhtymien jäsenkuntia, joten tiedot niistä saatiin kuitenkin terveyskeskustasolla. Niiden terveyskeskusten (n = 14) osalta, joiden johtavat lääkärit eivät vastanneet kyselyyn, kerättiin väestöpohjaa ja väestövastuuta koskevat tiedot Kuntaliiton tiedostoista sekä kuntien ja terveyskeskusten internet-sivuilta ja ehkäisyneuvontapalvelujen järjestämistapaa koskevat tiedot esikartoituksesta sekä eri työntekijäryhmien vastauksista. Johtavan lääkärin vastaus saatiin 49/63 terveyskeskuksesta, hoitotyön johtajan vastaus 58 terveyskeskuksesta (kuvio 1). Kahdessa terveyskeskuksessa ei ollut lainkaan nimettyä hoitotyön esimiestä. Toimipaikkakohtaiseen tarkasteluun otettiin kuntaa kohden vain yksi lääkäri ja yksi hoitaja, paitsi kolmesta suuresta 2186
3 Tulokset toimipaikkatason kyselystä Ehkäisyneuvonta lääkärien ja hoitajien työssä Suurella osalla lääkäreistä oli laaja työnkuva (taulukko 5). Tavallisimmat tehtävät ehkäisyneuvonnan ohella olivat sairausvastaanotto (93 % vastanneista), päiväaikainen päivystysvasterveydenhuolto kaupungista (taulukko 1). Näistä otettiin mukaan kaikki keskitetysti palveluja tarjoavat toimipaikat ja niistä kaikista yksi lääkäri ja hoitaja. Muista kunnista, joista oli käytettävissä useampi kuin yksi lääkärin tai hoitajan vastaus (n = 11), otettiin mukaan tähän tarkasteluun ensisijaisesti pääterveysasemaa edustava ja toissijaisesti eniten ehkäisyneuvontatyötä tekevän työntekijän vastaus. Tarkasteltuja toimipaikkoja kertyi näin yhteensä 105. Lääkäri- ja hoitajavastaajien taustatiedot esitetään taulukossa 2. Runsas puolet lääkäreistä oli yleislääketieteen erikoislääkäreitä, naistentautien ja synnytysten erikoislääkäreitä oli kolme. Seitsemän toimi myös terveyskeskuksensa johtavana lääkärinä. Yleisin hoitajien peruskoulutus oli terveydenhoitajan tutkinto. Kolmasosalla oli sekä terveydenhoitajan että kätilön koulutus. Tilastomenetelmät Aineisto kerättiin Webropol-järjestelmästä Excel-taulukoina, joihin paperilomakkeilla saapuneet vastaukset (26 %) tallennettiin. Aineisto analysoitiin käyttäen SPSS for Windows -ohjelmaa (versio 13.0). Tulokset esitetään frekvenssijakaumina. Kehittämisvastuu ja täydennyskoulutus Perhesuunnittelupalvelujen kehittämisestä vastaava lääkäri löytyi johtavien lääkärien mukaan 20 (43 % vastanneista) terveyskeskuksesta. Palvelujen kehittämisestä vastaava hoitaja oli hoitotyön johtajien vastausten perusteella 22 (38 % vastanneista) terveyskeskuksessa. Yhdeksässä terveyskeskuksessa oli nimetty molemmat, 24:ssä jompikumpi. Lopuissa kumpaakaan kehittämisvastuuseen nimettyä työntekijää ei ollut tai tietoa ei saatu. Johtavista lääkäreistä 14 arvioi terveyskeskuksen ehkäisyneuvontatyötä tekevien lääkärien saavan alan täydennyskoulutusta säännöllisesti, mutta useimmat (n = 33, 67 % vastanneista) katsoivat koulutuksen jäävän satunnaiseksi. Hoitotyön johtajista 25 ilmoitti hoitajien koulutuksen olevan säännöllistä ja 30 (52 % vastanneista) satunnaista. Tulokset terveyskeskustason kyselystä Lähes puolet terveyskeskuksista toimi väestö- tai aluevastuisesti, riippumatta sovellettavasta virkaehtosopimuksesta (taulukko 3). Lääkärien neuvolatyö toteutui vain neljässä terveyskeskuksessa kokonaan väestövastuuperiaatteella, terveydenhoitajien työ kolmessa. Kaikissa lääkärin viroissa oli ainakin väliaikainen viranhoitaja 24 terveyskeskuksessa. Kokonaan hoitamattomia lääkärin virkoja oli terveyskeskusta kohden keskimäärin 1,1. Palvelujen järjestäminen Ehkäisyneuvontapalvelut oli järjestetty neuvolanimikkeellä 52 terveyskeskuksessa (83 %), yleisimmin yhdistetyssä äitiys- ja ehkäisyneuvolassa (taulukko 4). Erillinen, keskitetty ehkäisyneuvola oli 13 terveyskeskuksessa. Ainakin yksi erillinen ehkäisyneuvola tai yhdistetty äitiys- ja ehkäisyneuvola oli kaikkiaan 47 terveyskeskuksessa (75 %), joista 18 oli väestövastuuterveyskeskuksia. Yhdessätoista terveyskeskuksessa palvelut olivat tarjolla vain lääkärin ajanvarausvastaanotolla. Näistä kuusi oli väestövastuuterveyskeskuksia. Kolmessa terveyskeskuksessa oli nuorille oma keskitetty toimipiste. Palveluihin pääsyn rajoituksia kysyttiin niiltä terveyskeskuksilta, joissa oli erillinen tai äitiysneuvolan yhteydessä toimiva ehkäisyneuvola. Vastauksia saatiin 33. Kahden suuren kaupungin terveyskeskuksissa palvelut oli rajattu alle 35-vuotialle. Poikkeuksia olivat toisessa kierukkaehkäisyn aloitus, synnytyksen jälkeisen ehkäisyn hoito sekä psykososiaalisista tai psykiatrisista ongelmista kärsivät, toisessa synnytyksen jälkeinen ehkäisy kolmen vuoden ajan. Ehkäisyneuvonnan täydellisiä tai osittaisia toimintasulkuja kesällä 2005 ilmoitti 17 vastaajaa 33:sta. Täydellisiä 2 10 viikon mittaisia toimintasulkuja oli yhdeksässä terveyskeskuksessa. Taulukko 2. Raskauden ehkäisyneuvontaa toteuttavien toimipaikkojen lääkärien (n = 72) ja hoitajien (n = 100) taustatiedot. Taustatieto Lääkärit Hoitajat n % n % Sukupuoli Nainen Mies Ikäryhmä, v Alle tai yli Lääkärin erikoistumiskoulutus Yleislääketieteen erikoislääkäri Naistentautien ja synnytysten el. 3 4 Muu erikoislääkäri 1 1 Yleislääket. erikoistuva lääkäri 5 7 Ei erikoistunut/erikoistumassa Tieto puuttuu 3 4 Lääkärin toimenkuva Väestövastuulääkäri Muu terveyskeskuslääkäri Neuvolalääkäri 3 4 Muu 5 7 Hoitajan peruskoulutus Terveydenhoitaja Sairaanhoitaja/erikoissairaanhoitaja Kätilö Hoitajan täydennyskoulutus Seksuaalineuvoja 5 5 Työkokemus terveyskeskuksessa, v Yli
4 taanotto (83 %), äitiysneuvolatyö (82 %), lastenneuvolatyö (58 %) ja kotisairaanhoito (58 %). Hoitajien työnkuva oli suppeampi. Siihen kuului ehkäisyneuvonnan lisäksi yleisimmin äitiysneuvolatyö (81 % vastanneista), aikuisneuvonta (65 %) ja sairausvastaanotto (44 %). Lääkäreistä 54 % ja hoitajista 26 % teki neuvolatyötä niin, että työkuvaan kuului sekä äitiys- ja lastenneuvola että ehkäisyneuvonta. Lääkäreistä 26 teki ehkäisyneuvontatyötä myös ajanvarausvastaanotolla neuvolatyön lisäksi ja kymmenen ainoastaan vastaanotolla. Lääkärit ilmoittivat käyttävänsä ehkäisyneuvontaan keskimäärin 10 tuntia kuukaudessa (vaihteluväli 1 60 tuntia) ja hoitajat 7 tuntia viikossa (15 min 39 tuntia) (taulukko 5). Ehkäisyasiakkaan käynnille varattu aika oli tavallisimmin Taulukko 3. Taustatiedot Tampereen yliopistollisen sairaalan erityisvastuualueen terveyskeskuksista (n = 63). Taustatieto n % Terveyskeskuksen hallinto 1 Itsenäinen kunta Kuntayhtymä Kieli 2 Suomenkielinen Ruotsinkielinen tai kaksikielinen 8 13 Väestöpohja 3 Alle asukasta asukasta asukasta Yli asukasta 5 8 Lääkärit väestövastuussa 4 Kyllä Ei Terveydenhoitajat väestövastuussa 4 Kokonaan 3 5 Osittain Sektorityössä Tieto puuttuu Tiedot saatiin Kuntaliiton tiedostosta. 2 Tiedot saatiin koulutusvastaavilta. 3 Tiedot saatiin johtavilta lääkäreiltä, puuttuvat tiedot (n = 14) kerättiin Kuntaliiton tiedostoista sekä kuntien ja terveyskeskusten internetsivuilta. 4 Tiedot saatiin hoitotyön johtajilta. Taulukko 4. Ehkäisyneuvontapalvelujen järjestäminen Tampereen yliopistollisen sairaalan erityisvastuualueen terveyskeskuksissa. 1 Neuvontapalvelun järjestäminen n % Erillisessä ehkäisyneuvolassa Yhdistetyssä äitiys- ja ehkäisyneuvolassa Väestövastuualueen neuvolassa 5 8 Osana muuta vastaanottotyötä Yhteensä Tiedot saatu johtavalta lääkäriltä 49 terveyskeskuksesta, 14 terveyskeskuksen osalta tieto kerätty muiden työntekijäryhmien kyselyistä. lääkärin vastaanotolle 20 tai 15 minuuttia ja hoitajan vastaanotolle 30 minuuttia. Hoitajien mukaan pidempiä vastaanottoaikoja annettiin yleisesti, erityisesti ehkäisyn aloituskäynnille ja nuorille asiakkaille. Hoitajilta kysyttiin arvioitua keskimääräistä odotusaikaa ehkäisyneuvontaan (kuvio 2). Pääsy hoitajan vastaanotolle oli pääsääntöisesti nopeaa, mutta lääkärin vastaanotolle pääsy oli selvästi hitaampaa. Pisimmillään odotusajat olivat hoitajalle päivää ja lääkärille 60 päivää. Lääkäreistä 15 % ja hoitajista 23 % vastasi, ettei ollut saanut lainkaan seksuaaliterveyteen liittyvää täydennyskoulutusta kahden edellisen vuoden aikana (taulukko 5). Muutamilla yksittäisillä työntekijöillä koulutustunteja oli kertynyt satoja liittyen seksuaalineuvonnan täydennyskoulutukseen. Ehkäisyvälineiden ilmaisjakelu Ehkäisyä aloittaville annettiin käytännöllisesti katsoen kaikissa toimipaikoissa ehkäisypillereitä ilmaiseksi ja runsaassa kolmanneksessa synnytyksen tai raskauden keskeytyksen jälkeen (taulukko 6). Ehkäisypillereitä annettiin ilmaiseksi myös vaihdettaessa haittavaikutusten takia pillereistä toisiin 48 %:ssa toimipaikoista. Ilmaisjakelun kesto oli keskimäärin 4 ja pisimmillään 9 kuukautta. Ehkäisyrenkaan ja/tai ehkäisylaastarin ilmaisjakelua oli jonkin verran vähemmän. Renkaita ja/tai laastareita ilmoitettiin annettavan maksutta keskimäärin 4 kuukaudeksi. Kahdessa kolmesta toimipaikasta kuparikierukka oli maksuton aloitettaessa kierukkaehkäisyä ensimmäisen kerran ja yhdessä neljästä synnytyksen jälkeen. Hormonikierukan saattoi saada maksutta pääasiassa silloin, kun samalla hoidettiin runsaita kuukautisvuotoja. Hoitajilta tiedusteltiin myös, saavatko asiakkaat ehkäisyvälineitä terveyskeskuksen kautta alennettuun hintaan apteekkihintaan verrattuna. Toimipaikoista 25:ssä oli tarjolla ainakin yksi ehkäisyväline alennettuun hintaan: kuparikierukka 23:ssa, hormonikierukka 15:ssä ja ehkäisykapselit kahdessa toimipaikassa. Ohjeet ja käyntien kirjaaminen Kun kysyttiin terveyskeskuksessa käytössä olevaa ehkäisyneuvonnan kirjallista ohjetta, erosivat lääkärien ja hoitajien antamat vastaukset toisistaan. Lääkärit ilmoittivat yleisimmin käytössä olevan Lääkärin käsikirjan ja tietokannan ja hoitajat terveyskeskuksen oman ohjeen (taulukko 7). Ehkäisyneuvontakäyntien kirjaamiseen käytettiin yleisimmin sähköisen potilas-/terveyskertomuksen lomaketta, mutta lähes yhtä usein vielä Ehkäisyneuvonnan alkuhaastattelu ja seuranta -lomaketta (Kuntalomake 3440). Pohdinta Tutkimus tehtiin Tampereen yliopistollisen sairaalan erityisvastuualueen terveyskeskuksissa. Alueen kunnat edustavat 25 prosenttia maamme kunnista ja niissä on yhteensä noin 1,2 miljoonaa asukasta. Kaupunkimaisten, taajaan asuttujen ja maaseutumaisten kuntien jakauma alueella vastaa valtakunnallista tilastollisen kuntaryhmityksen mukaista jakaumaa (23). Tulokset antavat todennäköisesti melko hyvän 2188
5 kuvan koko maan tilanteesta. Hoitotyön johtajien ja hoitajien vastausprosentit olivat varsin hyviä. Lähes kaikista toimipaikoista saatiin hoitajan ja huomattavasta osasta myös lääkärin vastaus. Myös johtavien lääkärien ja ehkäisyneuvontatyötä tekevien lääkärien vastausaktiivisuutta voi pitää hyvänä verrattuna lääkärikyselyjen yleiseen vastausaktiivisuuteen. Tutkimukseemme osallistumista ja todennäköisesti myös sen luotettavuutta lienee edistänyt pyrkimyksemme kohdistaa kysely säännöllisesti ehkäisyneuvontatyötä tekeville vastaajille henkilökohtaisesti. Valtakunnallisessa äitiys- ja lastenneuvolaselvityksessä vuonna 2005, jossa kyselylomakkeet lähetettiin lääninhallitusten kautta terveyskeskuksiin, vastausaktiivisuus jäi huomattavasti pienemmäksi (24). Ehkäisyneuvontaa antavat terveyskeskuksissa pääosin tietyt työntekijät keskitetysti. Väestövastuuperiaate ei ole ehkäisyneuvontapalvelujen osalta edennyt niin pitkälle kuin siirtymävaiheessa arveltiin (25). Vuosikymmenen takaisessa tutkimuksessa 27 %:ssa kunnista ehkäisyneuvontapalvelut oli kokonaan sisällytetty väestövastuiseen toimintaan (20). Väestövastuu ei kuitenkaan ole yksiselitteinen käsite, ja rajanveto erilaisten palvelumuotojen kesken on hankalaa. Tulosten perusteella ei voida varmuudella sanoa, onko väestövastuisesti järjestetty ehkäisyneuvonta vähentynyt vuosikymmenen takaiseen tilanteeseen verrattuna. Joka tapauksessa kokonaan väestövastuisesti järjestetty ehkäisyneuvonta ei ole kovin yleistä eikä väestövastuu yksinään riitä selittämään ehkäisyneuvonnassa ilmenneitä ongelmia. Tavallisimmin ehkäisyneuvontapalveluja tarjottiin terveyskeskuksissa äitiysneuvolan yhteydessä. Tulos on samansuuntainen tuoreen valtakunnallisen selvityksen kanssa, jossa 35 % äitiys- ja/tai lastenneuvolatyötä tekevistä terveydenhoitajista ilmoitti myös ehkäisyneuvonnan kuuluvan tehtäväalueisiinsa (24). Ehkäisyneuvonnan yhdistäminen äitiysneuvolatyöhön ei ole kuitenkaan ongelmatonta. Ensinnäkin, palvelujen käyttäjille etenkään nuorille ei välttämättä ole selvää, että ehkäisyä tarvitessaan heidän tulisi hakeutua äitiysneuvolaan. Toiseksi, ehkäisyneuvontatyön kehittäminen saattaa yhdistetyssä neuvolassa jäädä vähemmälle huomiolle panostettaessa arvostettuun ja ohjeistettuun äitiysneuvolatyöhön. Näin ehkäisyneuvonnalle on käynyt jo valtakunnallisella tasolla: sitä ei ole kuvattu tai ohjeistettu itsenäisenä palvelutehtävänä yli kahteenkymmeneen vuoteen. Äitiysneuvolatyön osanakin se on lähes kokonaan sivuutettu sekä ohjeissa että selvityksissä. Tässä tutkimuksessa lukuisat työntekijät ilmaisivatkin huolensa ehkäisyneuvonnan asemasta: moni koki tekevänsä tärkeäksi kokemaansa työtä muiden tehtäviensä ohessa, vailla riittävää arvostusta ja kehittämismahdollisuuksia. Yhdessätoista terveyskeskuksessa lääkärin ehkäisyneuvontapalveluja oli tarjolla ainoastaan tavanomaisen ajanvarausvastaanoton yhteydessä. Tämä järjestely saattaa heikentää palvelujen saatavuutta, laatua ja pitkäjänteistä kehittämistyötä. Ehkäisyneuvonta ei tällöin yleensä toteudu aiemman ohjeistuksen (8) mukaisesti lääkärin ja terveydenhoitajan yhteistyönä. Lain edellyttämä ehkäisyneuvontakäynnin maksuttomuus tai tilastointi terveysneuvontakäynniksi saattavat silloin jäädä toteutumatta. Valmius toimenpiteisiin, kuten kierukan tai kapseleiden asetukseen, ei vastaanotolla aina ole riittävä. Tämä puolestaan voi supistaa tarjolla olevien ehkäisymenetelmien valikoimaa. Koposen ym. työssä suurin osa ehkäisyneuvontapalveluja käyttävistä naisista toivoi Taulukko 5. Raskauden ehkäisyneuvontaa toteuttavien toimipaikkojen lääkärien (n = 72) ja hoitajien (n = 100) työtä kuvaavia tietoja. Työtehtävien kuvaus Lääkärit Hoitajat n % n % Tk-työn eri tehtäväalueiden lukumäärä työntekijöillä Työntekijällä enemmän kuin kolme terveysneuvontatyön 1 tehtäväaluetta Ehkäisyneuvontatyön määrä keskimäärin Kuukaudessa enintään 8 t yli 8 t Viikossa alle 4 t t yli 8 t Tieto puuttuu 2 2 Vastaanottokäynnille varatun ajan pituus min min min min Yli 30 min Tieto puuttuu Seksuaaliterveyteen liittyvä koulutus kahden viime vuoden aikana Ei lainkaan Alle 4 tuntia tuntia Yli 10 tuntia Tieto puuttuu Ehkäisyneuvonta, äitiys- tai lastenneuvolatyö, koulu- tai opiskelijaterveydenhuolto. Kuvio 2. Odotusaika raskauden ehkäisyneuvontaan lääkärin ja hoitajan vastaanotoille hoitajien (n = 100) vastausten mukaan. 2189
6 terveyskeskuksen ehkäisyneuvontapalvelujen toteutuvan vastaanottotyöstä erillisessä toimipaikassa, kuten yhdistetyssä äitiys- ja ehkäisyneuvolassa tai erillisessä ehkäisyneuvolassa (20). Nopea palvelujen piiriin pääsy on keskeistä laadukkaassa ehkäisyneuvonnassa (5,26,27,28). Hoitajan vastaanotolle pääsikin viimeistään kolmantena arkipäivänä runsaassa puolessa toimipaikoista. Sen sijaan lääkärien vastaanotoille odotusajat olivat selvästi pidempiä. Muutamissa toimipaikoissa oli hoitajan tai lääkärin vastaanotolle jonotettava jopa kahdesta kolmeen kuukautta, mikä on ehdottomasti liian pitkä aika. Valtakunnallisesti ei ole ennaltaehkäisevän työn osalta annettu aikarajoja hoitoon pääsystä. Englannissa merkittävä osa seksuaaliterveyden ongelmista (tahattomat raskaudet, raskauden keskeytykset, sukupuolitaudit) on yhdistetty riittämättömään seksuaaliterveyspalvelujen tarjontaan ja viivästyneeseen palveluihin pääsyyn (4). Brittiläisten suositusten mukaan ehkäisyneuvontaan tulee päästä kahden arkipäivän kuluessa (4). Omassa tutkimuksessamme tämä Taulukko 6. Ehkäisyvälineiden ilmaisjakelu toimipaikoissa hoitajien (n = 100) vastausten mukaan. Ehkäisytilanne Ehkäisy- Ehkäisy- Kupari- Hormonipillerit rengas/ kierukka kierukka laastari % % % % Ehkäisyä aloitettaessa Synnytyksen jälkeen Raskauden keskeytyksen jälkeen Muussa tilanteessa Ei ilmaisjakelua En tiedä/tieto puuttuu tavoite toteutui hoitajan vastaanotolle pääsyssä 35 %:ssa toimipaikoista. Julkisessa keskustelussa on viime vuosina esiintynyt huoli ehkäisyasiakkaiden hoidolle terveyskeskuksissa asetetuista rajoituksista (29). Tutkimuksessamme kuitenkin ehkäisyneuvolan palvelut olivat lähes kaikissa terveyskeskuksissa tarjolla ilman rajoituksia. Keskitetyt ehkäisyneuvolapalvelut oli rajattu alle 35-vuotiaille kahdessa suuressa kaupungissa, joten nämä rajoitukset koskevat suurta asiakasmäärää. Suuri osa ikärajat ylittävistä naisista hakeutunee yksityissektorille, vaikka heille tarjottaisiinkin vaihtoehtona käyttää terveyskeskuslääkärin vastaanottopalveluja. Esimerkiksi kierukan asennus ei käytännössä terveyskeskuksessa sairausvastaanotolla aina onnistu, vaikka muodollisesti palvelut olisivatkin tarjolla. Kansanterveyslaki ei siten näiden asiakkaiden kohdalla toteudu. Ainakin osittaiset toimintasulut koskivat kesällä 2005 usean terveyskeskuksen ehkäisyneuvolatoimintaa. Pisin sulkujakso oli kymmenen viikkoa. Vaikka korvaavia palveluja olisikin tarjolla, ovat pitkät keskeytykset toiminnassa uhka palvelujen piiriin pääsylle. Valtakunnallisessa neuvolaselvityksen mukaan äitiysneuvoloiden toimintaa oli kesäaikana supistettu eri tavoin 69 %:ssa terveyskeskuksista (24). Ehkäisyvälineiden ilmaisjakelukäytännöt vaihtelivat suuresti terveyskeskusten välillä ja käytännöissä oli eroja jopa niiden sisällä eri toimipaikkojen kesken. Lääkintöhallitus esitti vuonna 1982 kaikkien tuolloin käytössä olleiden ehkäisyvälineiden, mukaan lukien kondomit, maksutonta jakelua ehkäisyä aloitettaessa. Uusia ohjeita ei ole sittemmin annettu. Käytäntöjen yhtenäistämiseksi Suomessa olisi aiheellista antaa ajankohtaiset suositukset ilmaisjakelusta terveyskeskuksille, huomioiden erityisesti ehkäisyn aloitus, ehkäisy raskauden keskeytyksen jälkeen sekä nuoret asiakkaat. Englannissa kansallisten suositusten mukaan tulee ehkäisyasiakkaan saada nopeasti ja maksutta käyttöönsä valitse- Taulukko 7. Raskauden ehkäisyneuvontaa toteuttavien toimipaikkojen lääkärien (n = 72) ja hoitajien (n = 100) vastausten jakauma kirjallista ohjeistusta ja tietojen kirjaamista koskeviin kysymyksiin. Kysymys kirjallisesta ohjeistuksesta Lääkärit Hoitajat n % n % Mitä seuraavista kirjallisista ohjeista raskauden ehkäisyneuvonnan toteuttamisesta ensisijaisesti noudatatte terveyskeskuksessanne? Terveyskeskuksen omaa ohjetta Lääkintöhallituksen ohjekirjettä vuodelta Yleislääkärin käsikirjan ja tietokannan ohjetta Muuta ohjetta Ei mitään ohjetta En tiedä Tieto puuttuu Onko terveyskeskuksessanne käytössä ehkäisyasiakkaiden alkuhaastattelun ja -tutkimuksen apuna jokin seuraavista lomakkeista? Sähköisen potilaskertomuksen ehkäisyn seurantalomake Ehkäisyneuvonnan alkuhaastattelu ja seuranta Terveyskeskuksen oma lomake Muu lomake Ei ole erillistä lomaketta käytössä En tiedä Kuntalomake
7 mansa ehkäisymenetelmä, myös kondomi- ja jälkiehkäisy (4). Myös Hollannissa lääkärin määräämät ehkäisyvälineet ovat asiakkaalle maksuttomia (30) ja Ruotsissa ehkäisyvälineitä tarjotaan alennettuun hintaan (31). Myös muissa Pohjoismaissa harjoitetaan ehkäisyvälineiden ilmaisjakelua alle 20-vuotialle nuorille (32), mitä käytäntöä Väestöliiton seksuaaliterveyspoliittisessa ohjelmassa ehdotetaan myös Suomeen (33). Tutkimustiedon valossa ehkäisyvälineiden ilmaisjakelu säästää terveydenhuollon kustannuksia ja on sitä kustannustehokkaampaa, mitä luotettavampia menetelmiä käytetään (34,35,36). Perhesuunnittelupalvelujen kehittämisestä vastaava lääkäri ja hoitaja olivat molemmat nimettävissä vain yhdeksässä terveyskeskuksessa. Palveluja kehittävä ja koordinoiva taho olisi erityisen tarpeen väestövastuuperiaatteella toimivissa yksiköissä, joissa ehkäisyneuvontatyötä tehdään hajautetusti. Työn sisällön kehittämisen ohella tarvitaan näkemystä palvelujen kokonaisuudesta ja mahdollisuutta päätöksentekoon johtamista. Johtamisen ja kehittämisen ongelma koskee laajemminkin terveyskeskusten ennaltaehkäisevää työtä (24,37). Johtamisen ja suunnittelun puutteista kertonevat myös käytössä olevia ehkäisyneuvontatyötä koskevia kirjallisia ohjeita ja seurantalomakkeita koskevat tulokset. Saman terveyskeskuksen sisällä eri toimipaikoissa oli käytössä eri ohjeita ja lomakkeita ja vastaukset erosivat myös ammattiryhmien kesken. Kansainvälisen perhesuunnittelujärjestöjen liiton IPPF:n suositusten mukaan ehkäisyneuvontaa antava työntekijä tarvitsee selkeät kirjalliset ohjeet palvelujen laadun takaamiseksi (2). Työntekijöiden koulutuksen suunnitelmallisuudessa ja säännöllisyydessä näyttää tämän työn valossa olevan kehittämistarpeita. Merkittävä osa työntekijöistä ei ollut saanut lainkaan seksuaaliterveyteen liittyvää täydennyskoulutusta kahden viime vuoden aikana. Sosiaali- ja terveysministeriön täydennyskoulutussuositus (38) ja neuvolaselvitykseen liittyvät suositukset (24) painottavat ammattitaidon jatkuvaa kehittämistä. Myös kansainväliset suositukset korostavat esimiesten velvollisuutta tunnistaa työntekijöiden koulutustarpeet ja turvata tarvittavaan koulutukseen pääsy (2). Lopuksi Kansanterveyslaki velvoittaa kuntia järjestämään ehkäisyneuvontapalvelut maksutta kaikille niitä tarvitseville. Terveyskeskusten palvelujen järjestämistavat vaihtelevat ja kehittämistarpeita on etenkin palveluihin pääsyn ja ehkäisyvälineiden ilmaisjakelun yhtenäistämiseksi. Myös toiminnan johtamiseen ja täydennyskoulutukseen tulee panostaa aiempaa enemmän. Suuntaviivoja laaja-alaiselle kehittämistyölle saadaan sosiaali- ja terveysministeriössä valmisteilla olevasta seksuaali- ja lisääntymisterveyden edistämisen toimintaohjelmasta (39). Tästä asiasta tiedettiin h Kuntien tehtävänä on järjestää maksutonta raskauden ehkäisyneuvontaa. h Raskaudenkeskeytysten määrä on lisääntynyt nuorissa ikäryhmissä. h Terveyskeskusten ehkäisyneuvonnan järjestämistavoista ei ole ajankohtaista tutkimustietoa. Tämä tutkimus opetti h Raskauden ehkäisyneuvontaa tarjotaan terveyskeskuksissa vaihtelevin järjestelyin. h Tavallisimmin ehkäisyneuvontaa toteutetaan äitiysneuvolan yhteydessä. h Palveluihin pääsyssä on puutteita ja ehkäisyvälineiden ilmaisjakelun käytännöt ovat kirjavia. h Palvelujen kehittämisessä ja johtamisessa on haasteita. Kirjallisuutta 1 WHO regional strategy on sexual and reproductive health. Kööpenhamina: WHO regional office for Europe Medical and service delivery guidelines for sexual and reproductive health services. 3. painos. Lontoo: International Planned Parenthood Federation Better prevention, better services, better sexual health The national strategy for sexual health and HIV. Lontoo: Department of Health Recommended standards for sexual health services. Medical Foundation for AIDS & Sexual Health Recommended_standards_for_sexual_health_services.pdf. 5 Kols AJ, Sherman JE. Family planning programs: improving quality. Popul Rep J 1998;47: Medical eligibility criteria for contraceptive use. 3. painos. Geneve: World Health Organization Selected practice recommendations for contraceptive use. 2. painos. Geneve: World Health Organization Lääkintöhallitus. Ohjeet raskauden ehkäisyneuvonnasta. Lääkintöhallituksen ohjekirje no 2346/02/82. Helsinki Suomen Gynekologiyhdistys ry:n hoitosuositustyöryhmä. Raskaudenkeskeytys. Käypä hoito -suositus. Duodecim 2001;117: Suomalaisen Lääkäriseuran Duodecimin, Suomen Gynekologiyhdistyksen ja Suomen yleislääketieteen yhdistyksen asettama työryhmä. Jälkiehkäisy. Käypä hoito -suositus. Duodecim 2006;122: Äitiyshuolto terveyskeskuksissa. Lääkintöhallituksen ohjekirje nro 2/1988. Helsinki: Lääkintöhallitus Lastenneuvola lapsiperheiden tukena. Suuntaviivat lastenneuvolatoiminnan järjestämisestä kunnille. Sosiaali- ja terveysministeriön julkaisuja 2004:13. Helsinki: Sosiaali- ja terveysministeriö htx. 13 Kouluterveydenhuollon laatusuositus. Sosiaali- ja terveysministeriön oppaita 2004:8. Helsinki: Sosiaali- ja terveysministeriö ja Kuntaliitto Opiskeluterveydenhuollon opas. Sosiaali- ja terveysministeriön julkaisuja 2006:12. Helsinki: Sosiaali- ja terveysministeriö Hemminki E, Sihvo S, Koponen P, Kosunen E. Quality of contraceptive services in Finland. Qual Health Care 1997;6: Raskaudenkeskeytykset ja steriloinnit Stakes. Tilastotiedote 22/ Vikat A, Kosunen E, Rimpelä M. Risk of post-partum induced abortions in Finland: a register-based study. Perspect Sex Reprod Health 2002;43: Terveyskeskuskäynnit vuosina Stakes Tilastotiedote 27/ Sihvo S, Hemminki E, Koponen P ym. Raskaudenehkäisy ja terveyspalveluiden käyttö. Tuloksia väestöpohjaisesta tutkimuksesta Stakes Aiheita 27/1995. Helsinki: Stakes
8 20 Koponen P, Sihvo S, Hemminki E, Kosunen E, Kokko S. Raskauden ehkäisyneuvonta ja väestövastuu palvelujen järjestäminen terveyskeskuksissa ja naisten toiveet. Sosiaalilääket Aikakausl 1998;35: Marjamäki P. Muutokset eräissä ehkäisevän sosiaali- ja terveydenhuollon toiminnoissa. Sosiaali- ja terveysministeriön monisteita 1994:12. Helsinki: Sosiaali- ja terveysministeriö Latikka AM, Perälä ML, Hemminki E, Taskinen S. Kouluterveydenhuollon muutokset Suom Lääkäril 1995;50: Tilastokeskus. Tilastollinen kuntaryhmitys k_peruslistasivu.asp?path=1;29;374;36984;31661;106757;106759; Hakulinen-Viitanen T, Pelkonen M, Haapakorva A. Äitiys- ja lastenneuvolatyö Suomessa. Sosiaali- ja terveysministeriön selvityksiä 2005:22. Helsinki: Sosiaali- ja terveysministeriö Kosunen E. Tuloksellista perhesuunnittelua luvuilla pettävätkö palvelut luvulla? Kirjassa: Rimpelä M, Ritamo M, toim. Raskauden keskeyttäminen suomalaisia valintoja 1990-luvulla. Stakes Raportteja 126. Jyväskylä: Stakes 1993: Bertrand JT, Hardee K, Magnani RJ, Angle MA. Access, quality of care and medical barriers in family planning programs. Int Fam Plan Perspect 1995;21:64 9, Paine K, Thorogood M, Wellings K. The impact of the quality of family planning services on safe and effective contraceptive use: a systematic literature review. Hum Fertil (Camb) 2000;3: Welsh MJ, Stanback J, Shelton J. Access to modern contraception. Best Pract Res Clin Obstet Gynaecol 2006;20: Lindberg M. Lääninhallitus: Raahen ehkäisypäätös laiton. Helsingin Sanomat ;8. 30 Hardon A. Reproductive health care in the Netherlands: would integration improve it? Reprod Health Matters 2003;11: Danielsson M, Sundstrom K. Chapter 6: reproductive health. Scand J Public Health Suppl 2006;67: Apter D. Parempaa seksuaaliterveyttä nuorille. Kansanterveys 2006;7: Väestöliiton seksuaaliterveyspoliittinen ohjelma. Helsinki: Väestöliitto Trussell J, Leveque JA, Koenig JD ym. The economic value of contraception: a comparison of 15 methods. Am J Public Health 1995;85: Hughes D, McGuire A. The cost-effectiveness of family planning service provision. J Public Health Med 1996;18: Sonnenberg FA, Burkman RT, Hagerty CG, Speroff L, Speroff T. Costs and net health effects of contraceptive methods. Contraception 2004;69: Rimpelä M, Saaristo V, Wiss K ym. Terveyden edistäminen kunnan kansanterveystyössä: Suunnittelu, johtaminen, seuranta ja arviointi. Perusraportti kyselystä terveyskeskusjohdolle. Helsinki: Stakes Terveydenhuollon täydennyskoulutussuositus. Sosiaali- ja terveysministeriön oppaita 2004:3. Helsinki: Sosiaali- ja terveysministeriö Seksuaali- ja lisääntymisterveyden edistäminen. Toimintaohjelma Sosiaali- ja terveysministeriö 2007 (painossa). Tuire Sannisto LL, tutkija Tampereen yliopisto, lääketieteen laitos, yleislääketiede Kari Mattila professori, ylilääkäri Tampereen yliopisto, lääketieteen laitos, yleislääketiede Pirkanmaan sairaanhoitopiiri, yleislääketieteen vastuualue Elise Kosunen professori (mvs.), ylilääkäri Tampereen yliopisto, lääketieteen laitos, yleislääketiede Stakes English summary Contraceptive councelling at health centres Background The Primary Health Care Act (1972) obliged Finnish municipalities to provide family planning services free of charge. Today, hardly any data on these services exist. However, induced abortions have increased since the mid 1990s, particularly among young women and this raises the question of whether public family planning services have deteriorated. The aim of this study was to examine the current status of contraceptive services at health centres. Methods The survey was conducted by at health centres in Tampere University Hospital District (N=63) in autumn The questionnaires were sent to the chief physicians (response rate 78%) and the directors of nursing (95%) as well as to 122 health centre physicians (69%) and 128 nurses (92%) who were actively practicing contraceptive counselling in their health centres. We finally analyzed data from 105 units, with 72 responses from physicians and 100 from nurses. Results Contraceptive services were organized by a variety of arrangements, most commonly combined with maternity clinics (n = 34, 54%). At 11 health centres contraceptive counselling was offered primarily as a medical consultation in a physician s surgery. Access to counselling by nurse was available within three days in 52% of the units but waiting times to counselling by a doctor were substantially longer. Oral contraceptives were given free of charge for 3 6 months in virtually all units, but otherwise delivery of free contraception varied a lot between the units. One third of health centres had appointed nobody to be in charge of managing and developing family planning services. Conclusions Family planning services are provided at municipal health centres in multiple ways. Access to councelling is sometimes inadequate and delivery of free contraception varies, suggesting inequality in services. More attention must be given to managing and developing of contraceptive services at health centres. Tuire Sannisto M.D., Researcher University of Tampere, Medical School, General Practice Kari Mattila Elise Kosunen 2192
TALOUSARVIOESITYKSEN 2017 YHTEYDESSÄ KÄSITELTÄVÄT VALTUUSTOALOITTEET/SOTELA
TALOUSARVIOESITYKSEN 2017 YHTEYDESSÄ KÄSITELTÄVÄT VALTUUSTOALOITTEET/SOTELA Valtuustoaloite eteläisen sosiaaliaseman säilyttämiseksi Hervannassa - Jari Heinonen ym. (TRE: 5875/05.00.01/2015) Valtuustoaloite
RASKAUDEN EHKÄISY. Perhesuunnittelun palvelujärjestelmä. Elise Kosunen ja Matti Rimpelä
RASKAUDEN EHKÄISY Elise Kosunen ja Matti Rimpelä 1970-luvulla aloitettu ehkäisyneuvolatoiminta ja seksuaalikasvatus yhdessä yksityisten terveyspalvelujen kanssa ovat tuottaneet hyviä tuloksia: raskauden
Espoon kaupunki Pöytäkirja 44. 44 Vastaus valtuustoaloitteeseen koskien maksuttoman ehkäisyn tarjoamista espoolaisnuorille (Kh/Kv)
23.03.2016 Sivu 1 / 1 4894/2015 06.00.00 44 Vastaus valtuustoaloitteeseen koskien maksuttoman ehkäisyn tarjoamista espoolaisnuorille (Kh/Kv) Valmistelijat / lisätiedot: Katri Makkonen, puh. 043 825 7605
Äitiysneuvolatyö on järjestetty hajanaisesti
terveydenhuoltotutkimus Eija Raussi-Lehto THM, tutkija THL, seksuaali- ja lisääntymisterveys -yksikkö eija.raussi-lehto@thl.fi Mika Gissler FT, VM, tutkimusprofessori THL, hyvinvoinnin ja terveyden tietovarannot
Kokemuksia nuorten kondomihankkeesta Helsingissä
Kokemuksia nuorten kondomihankkeesta Helsingissä Satu Suhonen LT, erikoislääkäri Keskitetty ehkäisyneuvonta, Helsingin terveyskeskus Nuorten seksuaaliverkoston IV verkostotapaaminen 7. 2. 2012 yleistä
Valtuutettu Leena Haanpään ym. valtuustoaloite nuorten ilmaisesta ehkäisystä
Kaupunginvaltuusto 37 27.04.2015 Kaupunginhallitus 181 04.05.2015 Sosiaali- ja terveyslautakunta 62 05.11.2015 Kaupunginhallitus 414 23.11.2015 Kaupunginvaltuusto 94 14.12.2015 Valtuutettu Leena Haanpään
Silja-Elisa Eskolin Jannika Vuori. Seksuaali- ja lisääntymisterveyden palvelujen toteutuminen Helsingin terveyskeskuksen terveysasemilla
Silja-Elisa Eskolin Jannika Vuori Seksuaali- ja lisääntymisterveyden palvelujen toteutuminen Helsingin terveyskeskuksen terveysasemilla Metropolia Ammattikorkeakoulu Sairaanhoitaja Terveydenhoitaja Hoitotyö
FAKTAA VAI FIKTIOTA? Terveyden ja hyvinvoinnin edistäminen sosiaali- ja terveysalan johtajien näkökulmasta VeTe- loppuseminaari Tampere-talo 6.9.2011 Piia Astila-Ketonen, Projektisuunnittelija, TtM Satakunnan
NUORTEN RASKAUDEN EHKÄISYPALVELUT OSANA SEKSUAALITERVEYDEN EDISTÄMISTÄ JA OPISKELUTERVEYDENHUOLTOA
NUORTEN RASKAUDEN EHKÄISYPALVELUT OSANA SEKSUAALITERVEYDEN EDISTÄMISTÄ JA OPISKELUTERVEYDENHUOLTOA Kirjallisuuskatsaus Hoitotyön koulutusohjelma, Kätilö Opinnäytetyö 27.04.2009 Marika Lindstedt Raisa Niemelä
LINKKEJÄ RASKAANA OLEVILLE JA VAUVAPERHEILLE LINKS FOR EXPECTANT AND BABY FAMILIES
LINKKEJÄ RASKAANA OLEVILLE JA VAUVAPERHEILLE LINKS FOR EXPECTANT AND BABY FAMILIES VAUVA- JA RASKAUSAIHEISIA YLEISIÄ NETTISIVUJA JA FOORUMEITA GENERAL WEBSITES AND FORUMS ABOUT BABIES AND PREGNANCY Babyidea
Jokaiselle oma lääkäri to/a vai tarua? QUALICOPC- Finland - kyselytutkimuksen tuloksia
Jokaiselle oma lääkäri to/a vai tarua? QUALICOPC- Finland - kyselytutkimuksen tuloksia QUALICOPC Finland Elise Kosunen, yleislääke/eteen professori Tuomas Koskela, LT, yleislääke/eteen el, tutkija Kari
ehkäisevä suun terveydenhuolto 2009
Timo Ståhl Vesa Saaristo Neuvolatoiminta, koulu- ja opiskeluterveydenhuolto sekä lasten ja nuorten ehkäisevä suun terveydenhuolto 2009 Kuntien valmiudet asetuksen (380/2009) toimeenpanoon RAPORTTI 21 2011
Tampereen kaupungin lausunto luonnoksesta Äitiysneuvolaoppaaksi 2013-2020
Tampereen kaupunki Hyvinvointipalvelut/Avopalvelut/Lasten ja nuorten terveyspalvelut ja Tilaajaryhmä/Lasten ja nuorten kasvun tukemisen ydinprosessi Terveyden ja hyvinvoinnin laitos Äitiyshuollon asiantuntijaryhmä